text:
Ernest Adams
Ernest Adams nya éta salah saurang nu katélah dina dunia video game, nya éta saurang Desainer Game.[1] Adams lulus ti Universitas Stanford, California, Amerika Serikat taun 1986.[1]
Awal Karir[édit | sunting sumber]
Mimitina Adams digawé jadi Software Engineer dina hiji industri elektronik, tapi pindah kana video game dina taun 1989 di na hiji parusahaan nu ngaranna Interactive Productions.[1] Didieu Adams nyieun game Online Amerika, nya éta RabbitJack's Casino.[1]
Adams jadi desainer game nalika pindah ka Electronic Arts dina taun 1992.[2] Adams ngarancang game John Madden Football dina édisi CD-ROM, tina pangalaman proyék éta, Adams jadi produser audio/video pikeun séri game Madden pikeun lima taun kahareup.[2] Salila di Electronic Arts, Adams ogé mantuan pikeun nyieun Computer Gama Developers Conference (nu ayeuna GDC) jeung ngadegkeun International Game Developers' Association (IGDA).[2] Anjeunna ngajabat sabagé presiden jeung pupuhu IGDA salila dua taun satengah.[2]
Dina taun 1999, Adams pindah ka Inggris pikeun jadi produser anu mingpin Bullfrog Production, salah sahiji anak parusahaan ti parusahaan EA.[2] Didinya Adams gawé dina dua proyék nya éta Genesis:The Hand of God jeung Dungeon Keeper 3.[2]


c: text/html

text:
Category Archives: Pupuh
Pupuh Asmarandana Éling-éling Mangka Éling
ain Mang Darma anu osok wawayangan téh. Da anu osok wawayangan mah dalang (Mang Darma mah lain dalang). Ieu mah mangrupakeun rumpaka anu eusina ngingetan ngeunaan kahirupan di dunya ieu. Hirup di dunya ieu ulah nepikeun ka kasasar lalampahan jeung ulah ngajurung napsu. Lamun éta perkara dilakonan matak kaduhung éngkena, raga anu bakal katempuhan jeung nanggung akibatna.
Kukituna hirup di dunya ieu kudu éling jeung teu weléh éling. Éling yén di dunya ieu téh lir ibarat keur jadi wayang, teu boga nanaon jeung teu bisa nanaon.
Kitu kira-kirana anu bisa diala tina Pupuh Asmarandana anu rumpakan saperti ieu:
Éling-éling mangka éling
Rumingkang di bumi alam
Darma wawayangan baé
Raga taya pangawasa
Lamun kasasar lampah
Nafsu nu matak kaduhung
Badan anu katempuhan
Éling-éling masing éling
Di dunya urang ngumbara
Laku lampah nu utama
Asih ka papada jalma
Ucap tékad reujeung lampah
Tingkah polah sing merenah
Runtut rukun sauyunan
Hirup jucung panggih jeung kamulyaan
(Gambar meunang nginjeum ti http://www.blogspot.com/)
Pupuh Kinanti jeung Budak Leutik Bisa Ngapung
Pupuh kinanti bisa jadi mangrupakeun pupuh anu gampang diapalkeunana (pangapalna) jeung geus dipikawanoh ti keur sakola SD kénéh. Pupuh Kinanti reujeung Asmarandana geus diajarkeun ti SD kénéh. Jadi teu anéh lamun ti keur letik kénéh geus apal kana éta pupuh. Anu salasahijina remen diapalkeun reujeung dikawihkeun téh nyaéta Budak Leutik Bisa Ngapung katut Éling-éling Mangka Éling.
Teu anéh harita mah lamun nyaritakeun ngeunaan Pupuh Kinanti, anu kapikir téh langsung waé Budak Leutik Bisa Ngapung. Kitu deui lamun nyaritakeun pupuh Asmarandana, anu aya dina pikiran téh langsung waé Éling-éling Mangka Éling. Jadi harita mah Kinanti dina Budak Leutik Bisa Ngapung téh jadi judulna éta pupuh. Kitu deui reujeung Asmarandana dina Éling-eling Mangka Éling, jadi judulna éta pupuh.
Matak rada anéh lamun aya pupuh Kinanti tapi eusina lain Budak Leutik Bisa Ngapung atawa pupuh Asmarandana tapi rumpakana lain Éling-éling Mangka Éling.
Rumpakan pupuh Kinanti anu masih kénéh apal mah:
Budak leutik bisa ngapung
Babakuna tengah peuting
Ngalayang kakalayangan
Neangan nu amis-amis
Sarupaning bungbuahan
Naon baé nu kapanggih
Ari beurang ngagarantung
Dina dahan-dahan kai
Disada kokoréakan
Cing coba ku anjeun pikir
Nu kitu naon ngaranna
Pinter mun bisa kapanggih
(Gambar meunang nginjeum ti http://angeliczone.wordpress.com/)

robotstxt: allowed

filter: keep